KLASA: 112-01/24-02/14

URBROJ: 238-27-159-02-01/11-24-1

Samobor, 28.6.2024. godine.

**JAVNI NATJEČAJ ZA ZAPOŠLJAVANJE**

**Voditelj Odjela poslova groblja (m/ž)**

**(1 izvršitelj/ica)**

**Opis poslova:**

* vodi i organizira rad u odjelu poslova groblja i obavlja kontrolu rada svih radnika odjela poslova groblja
* vodi evidenciju i raspored rada za sve radnike odjela
* vodi evidenciju prisutnosti za sve radnike odjela te dostavlja pravovremene izvještaje radi obračuna plaće
* obavlja administrativne poslove u odjelu poslova groblja: izrada i izdavanje potvrdi, rješenja i zapisnika na temelju podataka iz grobne evidencije, prijenosi prava korištenja, razmjera grobnih mjesta te izrada i izdavanje suglasnosti za izvođenje građevinskih radova na groblju, ažuriranje promjena u grobnoj evidenciji i kartoteci grobova, izrada dopisa, poziva I obavijesti
* po potrebi ugovara i organizira sprovode te prijevoz umrlih osoba i prodaju pogrebne opreme
* radi obračune i izdaje fakture prodane pogrebne opreme i izvršenih usluga
* vodi i prati maloprodaju i evidenciju ulaza-izlaza pogrebne opreme kao i stanje skladišta pogrebne opreme
* vodi i prati stanje osnovnih sredstava odjela poslova groblja
* vodi i prati i ažurira grobnu evidenciju
* sudjeluje u provođenju javnih nadmetanja za potrebe odjela poslova groblja te vodi brigu o tekućem i investicijskom održavanju.

**Uvjeti (potrebna znanja i kvalifikacije) koje kandidati moraju zadovoljiti za navedeno radno mjesto su**:

* VŠS / 180 ETCS - tehnički, biotehnički ili društveni smjer
* Najmanje 4 godine radnog iskustva

**Dodatna znanja i vještine:**

* važeća vozačka dozvola B kategorije
* MS Windows, napredni MS Office
* samoinicijativnost i usmjerenost na rezultate
* vještine upravljanja ljudima
* napredne komunikacijske vještine
* samostalnost u rješavanju problema.

**Način i rokovi podnošenja prijave:**

Rok za dostavu prijava je **31.7.2024. godine**.

U pisanoj prijavi na javni natječaj navode se podaci podnositelja prijave (ime i prezime, adresa prebivališta, broj telefona/mobitela i adresa e-pošte) isključivo za potrebe ovog postupka. Uz pisanu prijavu obvezno se prilažu sljedeći dokazi o ispunjavanju uvjeta:

* Životopis s opisom dosadašnjeg rada
* Zamolba
* Dokaz o potrebnoj stručnoj spremi
* Dokaz o radnom iskustvu (elektronički zapis o radnom stažu Hrvatskog zavoda za mirovinsko osiguranje)

Molimo kandidate/kinje da prije dostave prijave pročitaju informaciju o obradi podataka na službenoj stranici društva: <https://www.komunalac-samobor.hr/komunalac/zastita-osobnih-podataka-c388>

Prijave na javni natječaj s dokazima o ispunjavanju uvjeta podnose se pisanim putem:

1) Poštom na adresu Komunalac d.o.o., Ulica 151. samoborske brigade HV 2, 10430 Samobor, s naznakom „javni natječaj za zapošljavanje“

2) Na e-mail adresu: ljudski-resursi@komunalac-samobor.hr, s naznakom: „Prijava za radno mjesto – „VODITELJ ODJELA POSLOVA GROBLJA“

Komunalac d.o.o. zadržava pravo poništenja natječaja, u cijelosti i/ili u dijelu te ne prihvatiti ni jednu dostavljenu prijavu.

Direktor:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Renato Raguž, dipl. ing. stroj.